钦定古今图书集成/明伦汇编/闺媛典/第132卷 > 吴显盛妻程氏〈洪氏附〉
## 钦定古今图书集成/明伦汇编/闺媛典/第132卷 > 吴显盛妻程氏〈洪氏附〉

按《歙县志》：“程氏，溪南吴显盛妻，孝子荣让母也。盛没
于楚，氏年二十四，矢志自励。祖姑及姑俱孀嫠垂白，
家四壁立，昼夜纺绩，庀两姑膳。遗孤八龄，教之耕耨。
年十四，即请于母，求迎。父丧，卒，负骨归。曾孙孔嘉传
胪第三人及第，特疏陈请，建坊旌表。孙肇东以副榜
下帷，成均客死。孙妇洪年亦二十有四，扶榇归，抚三”
岁孤，鼎衍有声，六馆郡邑旌其门。